Ego Willelmus Nivernensis comes, etc. Tandem post multas altercationes inter eos, convenit quod Petrus Bernardi predictam ascensiam sicut ipse, et participes sui antea fecerant laudavit, et me fidejussorem dedit, ut si quando orta inde calumpnia non posset pro jure garentire, ego pro jure garentirem predictis fratribus, et res predicti Bernardi in manu mea detinerem, donec ipse Petrus Bernardi garentiam portaret. Hujus rei testes sunt, Magister Stephanus cantor Autissiodorensis, Seguinus de Crux, Raaudus burgensis Autissiodorensis. Porro pacem istam et ascensiam laudavit Petronilla uxor predicti Bernardi, que unam inde suem habuit; laudavit autem et filius eorum Hugo, et filie Elisens et Sennaant.